Euroopa Sotsialistlik Partei
Euroopa Sotsialistlik Partei (ESP) ehk Euroopa Sotsialistide Partei ehk Euroopa Sotsiaaldemokraatlik Partei on Euroopa sotsiaaldemokraatide, sotsialistide ja tööparteide ühendus Euroopa Parlamendis. ESP-sse kuulub ka Norra Tööpartei, kuigi Norra ei kuulu Euroopa Liitu. Partei nimi on inglise keeles Party of Europan Socialists (PES), prantsuse keeles Parti socialiste européen (PSE), saksa keeles Sozialdemokratische Partei Europas (SPE), hispaania keeles: Partido socialista Europea (PSE). ESP on Sotsialistliku Internatsionaali osa. See asutati 1992. aastal Haagis Sotsialistlike Parteide Konföderatsiooni jätkuna. Euroopa Noored Sotsialistid (inglise European Community Organization of Socialist Youth, lühend ECOSY) on selle noorte tiib. ESP praegune president on Poul Nyrup Rasmussen Taani Sotsiaaldemokraatlikust Parteist. ESPi eelmine liider Euroopa Parlamendis oli Briti leiborist Robin Cook. ESP liikmeid võib leida kõikidest tähtsamatest Euroopa Liidu institutsioonidest. ESP fraktsiooni liider on Martin Schulz Saksa Sotsiaaldemokraatlikust Parteist. Põhiväärtused: Rahu Õitseng Võrdsus Õiglus Solidaarsus Parteil on Euroopa Parlamendi 785 kohast praegu 154. Eestit esindavad Marina Kaljurand ja Sven Mikser (SDE).